Valentin Ivanov (futbolchi, 1934). Valentin Kozmich Ivanov (; 19-noyabr 1934-yil – 8-noyabr 2011-yil) – rossiyalik futbolchi, yarim himoyachi. U 1962-yilgi jahon chempionatida toʻpurar boʻlgan va 1960-yilgi Yevropa Millatlar kubogi toʻpurari boʻlgan. Ivanov SSSR terma jamoasi safida 59 marta maydonga tushib, 26 ta gol urgan. Valentin SSSR futbol terma jamoasining barcha vaqtlardagi eng koʻp gol urgan futbolchilaridan biri boʻlib, faqat Oleg Bloxin va Oleg Protasovdan keyingi oʻrinni egallagan. Rossiyaning eng zoʻr futbolchilaridan biri boʻlgan Ivanov oʻzining tezligi, dribling sifati va texnik qobiliyati bilan ajralib turgan. 1962-yilgi Jahon chempionatida Ivanovning toʻrtta goli bilan boshqa besh futbolchi bilan birgalikda turnirning eng yaxshi toʻpurari deb topilgan. 1958-yilgi Jahon chempionati turnirda ham ikkita gol muallifi boʻlgan. Valentin klubdagi faoliyatining koʻp qismini Moskvaning „Torpedo“ jamoasida oʻtkazgan va Sovet chempionatida 286 ta oʻyinda 124 ta gol urgan. Ivanovning bu natijasi bilan klubning barcha vaqtlardagi futbolchilari ichida 9-oʻrinni egallagan. Shaxsiy hayot va vafoti. Ivanov 1956 va 1960-yillarda gimnastika boʻyicha Olimpiada chempioni Lidiya Ivanova bila oila qurgan. Ularning oʻgʻli Valentin (1961-yilda tugʻilgan) ham sportchi boʻlib, nafaqadagi xalqaro futbol hakami. Ivanov 2011-yil 8-noyabrda Alzheimer kasalligi bilan uzoq davom etgan kurashdan soʻng, 77 yoshga toʻlishidan biroz oldin vafot etgan. Yutuqlar. Torpedo Moskva Sovet Ittifoqi Individual